જેલના સામાન્યથી અતિ ગંભીર પ્રકારના આરોપી અને ગુન્હેગારોને સિવિલમાં સારવાર માટે લવાય ત્યારે તેમની સાથે પોલીસ સ્ટાફને હાજર રહેવું જરૂરી હોય છે ત્યારે સિવિલ હોસ્પિટલના ડૉક્ટરો કેદી સાથે સાંઠગાંઠ કરી વારંવાર ફોલોએપ લખી આપતા હોય છે. તેના કારણે પોલીસ સ્ટાફના માનવ બળ, સરકારી નાણા, પોલીસ જાપ્તાનો માનવ સમયનો બિનજરૂરી વ્યય થઈ રહ્યો છે. સેન્ટ્રલ જેલના અધિકારીઓએ હેલ્થ વિભાગને વિનંતી કરી હતી અને લખ્યું હતું કે, સિવિલ તંત્રની લાપરવાહીથી ભૂતકાળમાં કેદીઓ મેડિકલ સારવારના બહાને ફરાર થયેલાના કિસ્સા નોંધાયેલા છે.